Thithja e ujit dhe e kripërave minerale te bimëve

__NOINDEX__

Thithja e ujit dhe e kripërave minerale te bimëve mundësojnë ushqimin me anë të fotosintezës. Shumica e bimëve gjithashtu kanë pjesë jo të gjelbra dhe gjithnjë të vështira për t'u parë, po që janë po aq të rëndësishme sa gjethet. Këto janë rrënjët. Pa rrënjë bimët nuk mund të mbijetojnë.

Mbështetja 

Bimët duhet të mbahen në mënyrë të qëndrueshme në një vend. Ato mund të shtrijnë kërcejtë dhe gjethet e tyre për të kapur sa më shumë rreze dielli që të jetë e mundur, dhe era nuk i rrëzon ato. Rrënjët përhapen poshtë në tokë dhe veprojnë si një spirancë midis bimës dhe tokës. Pa rrënjët e bimëve, toka do të shkatërrohej dhe do të mbeteshin vetëm shkëmbinj të zhveshur.

Uji është i rëndësishëm 

Uji u nevojitet bimëve për fotosintezën, për të prodhuar ushqimin e tyre dhe për të lëvizur lëndët në gjëndje të tretur nëpër të gjithë bimën. Si e marrin bimën ujin që i nevojitet ? Përgjigja është: me anë të rrënjëve. Ndërsa rrënjët rriten, ato mbulohen me qime të vogla thithëse. Ky është vendi ku Uji hyn te bima. Uji lëviz nga toka në brendësi të qelizave të qimeve thithëse të rrënjës. Ai lëviz vetë përgjatë rrënjët dhe për në pjesët e tjera të bimës. Sistemi i transportit (përçues) te bimët mbart ujin në të gjithë bimën, ku është i nevojshëm. Qimet thithëse të rrënjëve zgjaten në tokë. Kjo bën që sipërfaqja thithëse e rrënjës të rritet së tepërmi. Qëlizat e qimeve thithëse mund të thithin mjaft ujë për bimën.

Kripërat minerale nga toka

Kur bimët kryejnë fotosintezë, ato prodhojnë karbohidrate. Por, për të qenë të shëndetshme  dhe për të bërë rritjen e bimës së re, atyre u nevojiten gjithashtu lëndë të tjera, veçanërisht azot, fosfor dhe kalium (potasium). Të gjitha këto kripëra minerale vijnë nga një tokë e plehëruar mirë. Bimët i marrin kripërat minerale (në trajtë jonesh) nga toka me anë të rrënjëve të tyre.                                                                   Kjo është arsyeja që fermerët vendosin t'i plehërojnë rregullisht arat e tyre. Plehrat mund të jenë organike, nga kafshët, ose kimikate të veçanta nga fermerët mund t'i blejnë. Kopshtarët i plehërojnë tokat e tyre për të siguruar  rritjen e trupit të perimeve  dhe të zarzavateve, si dhe lulëzimin e tyre. Për më tepër, njerëzit u hedhin bimëve të shtëpisë tretësira të veçanta plehrash, shpesh të quajtura "ushqime për bimë". Të gjitha plehrat sigurojnë elementet e mëposhtme të nevojshme për bimën, të cilat thithin si jone të kripërave minerale:      ● Azoti, nevojitet për t'u dhënë fortësi kërcejve dhe për gjethe të mëdha.                 ● Fasfori, nevojitet që rrënjët të rriten; kështu bimët nuk mbeten të pazhvilluara. Pa fosfor, rrënjët nuk rriten, gjethet zverdhen dhe nuk mund të prodhojnë ushqimin e duhur.                                              ● Kaliumi, nevojitet për t'i ndihmuar bimët që të përdorin ujin, të rriten mirë dhe të lulëzojnë.
 Shikoni dhe 

 Referimet 

 Lidhjet e jashtme